تبسم منصور

تبسم منصور () گورکھپور، اتر پردیش میں پیدا ہوئیں۔ انہوں نے علی گڑھ مسلم یونیورسٹی  سے  تعلیم کے شعبے میں بیچلر کی ڈگری حاصل کی ہے۔وہ بنغازی، لیبیا میں انڈین انٹرنیشنل سکول کی منیجنگ  ڈائریکٹر اور پرنسپل ہیں۔ وہ لیبیا میں بھارت کی تعلیم، ثقافت، اخلاقیات اور دیگر شعبوں کی ترویج کرتی ہیں۔وہ  40 سالوں سے  بنغازی، لیبا میں پرائمری سکول اور سوشل ویلفیئر  کے لیے کام کررہی ہیں۔ انہوں نے لیبیا میں لیبیا، بھارتی اور دیگر غیر ملکی طلباء کے لیے بھارتی نظام تعلیم متعارف کرایا۔ انہوں نے 2002ء میں 20 طلباء کے ساتھ سکول شروع کیا۔ آج اس سکول میں 1 ہزار سے زائد طلباء پڑھتے ہیں۔ وہ بنغازی میں اس طرح کے تین سکول چلا رہی ہیں۔ وہ یونیسیف کے  ساتھ مل کر ایک پراجیکٹ ”ایجوکیشن انڈر اٹیک“  کے تحت کام  کر رہی ہیں۔ اس پراجیکٹ کے تحت خانہ جنگی سے متاثرہ ملک لیبیا کے بچوں کو مفت تعلیم فراہم کرنا ہے۔لیبیا کے محکمہ تعلیم نے ملک میں پرائمری تعلیم کے معیار کو بلند کرنے میں ان کے کردار کو سراہا۔ لیبیا کے ڈپٹی وزیر اعظم نے اعزازی طور پر انہیں ایک خصوصی ایڈوائزری کمیٹی کا اعزازی ممبر بنایا، جس کا مقصد لیبیا میں پرائمری تعلیم اور اساتذہ کی تربیت کو بہتر بنایا ہے۔وہ لیبیا میں پہلی غیر ملکی اور واحد بھارتی ہیں، جو اس حکومتی پوزیشن پر کام کر رہی ہیں۔وہ بنغازی میں فارن سکول ایسوسی ایشن کی صدر ہیں۔ وہ لیبیا کے مشرقی علاقے میں بھارتی سفارتخانے، تریپولی اور تونس کے لیے کوارڈینیٹر بھی ہیں اور مقامی بھارتی لوگوں کے مسائل اور تحفظات دور کرتی ہیں۔ 2011ء میں کرنل قذافی کے خلاف خانہ جنگی کے دوران تریپولی میں بھارتی سفارت خانے نے انہیں بنغازی اور مشرقی لیبیا کے دیگر علاقوں سے 3 ہزار بھارتیوں کو نکالنے کا ذمہ سونپا۔ فون اور انٹرنیٹ سروس کی بندش کے باوجود انہوں نے سکول بسوں کے ذریعے بھارتی افراد کو جمع کیا اور انہیں لیبیا سے ایک خصوصی بحری جہاز کے ذریعے مصر بھیج دیا۔2014ء میں بھی ایک بحران کے دوران انہوں نے 289 بھارتی شہریوں کو بنغازی سے مالٹا بھیجا۔ 2016 میں انہوں نے 4 بھارتی شہریوں اور 2020 میں انہوں نے 7 بھارتی شہریوں کو لیبیا کے مسلح گروہوں سے بیک چینل رابطوں کے ذریعے آزاد کرایا 

۔کووڈ 19 کی عالمی وباء کے دوران انہوں نے لیبیا میں بھارتی شہریوں کی فلاح، حفاظت اور تحفظ کو یقینی بنایا۔وبا کے دوران انہوں نے ذاتی طور پر 200 سے زیادہ بھارتی مزدوروں اور یومیہ اجرت پر کام کرنے والے افراد کو ضروریات زندگی کی اشیاء فراہم کر کے مدد کی۔

اعزازات 

 حکومت اترپردیش کی طرف سے اپراواسی بھارتیا رتنا سمان
 فیسی فلو(Ficci-Flo) کی جانب سے آؤٹ سٹینڈنگ وومن اِن سوشل ورک
 محکمہ تعلیم کی طرف سے سال کی بہترین پرنسپل

حوالہ جات 

بھارتی مسلم شخصیات